  Виталий Пронин Алигес мон байдаркаен ортчи Пермь улосысь Усьва шур кузя. 50 иськемАвтобусэн мынӥмы 10 час ӵоже. Усьва пумитаз милемыз ыркыт тӧлын но котыр валиськем бусэн. Палаткаосмес шур дуре пуктылӥм, сюрес вылын жадемез кӧня ке веськатоно, кӧня ке час ке но кӧлоно.Сайкатӥз палаткаямы бадӟым шапыкъёсын шуккиськись зор. Туннэ кисьтоз шуыса, куазез эскерисьёс ӧз ивортэ вал. Иназ луиз зорлэсь утись плащ. Сайкатӥз палаткаямы бадӟым шапыкъёсын шуккиськись зор.Байдаркаосмы дасесь, люкиськимы командаослы, котькудӥз аслыз тупась ним малпаз. Валтӥсь байдарка - «Флагман». Отчы интыяськиз кивалтӥсьмы, Россиысь туризмъя чемпион Сергей Мерзляков. Со рос-прос индылӥз, кызьы полысано, бадӟым тулкымъёсты ортчоно. Мукетыз байдарка - «Шоколад», таосыз коньыт сиён ярато. «Дюсолейёс» - артистъёс. Игнат туж усто шудэ шуланэн, гитараен, Вова - арганэн. Шудэмезъя эктэм потэ, кырӟамезъя - кырӟам. Ньылетӥез команда, кытын мон но - «Миньонъёс». Байдаркаысь эшъёсы чылкак мультфильмысь геройёс кадесь: тумошоесь, ялан юмоке шедё, верамъёсынызы серемез потто. Байдаркалы быдэ рация вань. Со туж юрттэ бере кылемъёсты син азьын возьыны но кулэ дыръяз юрттэт сётыны. Куазь ӵукнаысен ик куатаськемын ке но вал, зэмос туристэз зор-кот, тӧл уг кышкато. Инмез ворсам сьӧд пилемъёсты улляны выримы кырӟаса, арганэн шудыса. Усьва шур паськыт ӧвӧл, вуэз но ӝог уг бызьы. Но, кызьы вераз кивалтӥсьмы, Усьваын но пӧртэм шуг интыосыз пумиськыло. Соин азьлапал быръёно тазалыктыя, быгатонлыктыя тупасьсэ. Ми капчи люкетэз кузя ширтћм. Байдаркаен уямтэ муртлы ӵапак тупа. Но татын но чакласькытэк ӧвӧл: куд-ог дыръя ву улысь изъёс мычисько, шурлэн шораз ик шормуӵъёсыз вань. Сюресмы кузь ӧвӧл - 2 нунал куспын 50 иськем ортчоно. Зорлэсь утись плащ но ӧз юртты: одӥг кӧс сӥньысмы но ӧз кыль ни кадь.Быдэс улонлы шоканМилемыз котырто ӝужыт Урал гурезьёс. Тубимы Столбы нимаськисяз. Ӝуждалаез ог 100 метр. Кӧт шурдэ. Син азе усьтӥське пумтэм-йылтэм кыстӥськись Усьва шур, гурезьёслэн вырйылъёссы. Шур кузя уясьёс кузьылиос быдӟаесь гинэ. Мон эрико. Шудо. Гурезьысь чылкыт омыр йырез ик поромытэ.Куазь пумен сӧриськиз, зор ведра дурысь кадь кисьтыны кутскемен сэрен ярдуре потӥм. Зорлэсь утись плащ но ӧз юртты: одӥг кӧс сӥньысмы но ӧз кыль ни кадь. «Шоколадъёслэн» Алексейзы сапегъёсысьтыз, оло, быдэн 1 литрен ву кисьтӥз. Тылскем дорын шунтӥськоно но куасьтӥськоно вал. Но ярдуръёсын тупась инты шедьтыны шуг: мукет туристъёс милемыз азьпалтӥллям ини (Уралын шутэтскисьёс уг бырыло - Россилэн пӧртэм сэрегъёсысьтыз вуыло). Интыяським бадӟым кыз улэ. Отын ву пуке ке но, резина сапегъёсын милемлы кышкыт ӧвӧл. Шунтӥськыны ӵапак иназ пӧсь чай. Сьӧрамы кутӥмы вал газэн яке бензинэн ужась горелка. Со вылын быдэс командалы тырмымон ву туж ӝог быректэ, тылскем вылын пӧсятонэн уд ӵошаты. Со понна тылскем котырын шунтӥськыны, куасьтӥськыны умойгес ик. Милемыз котырто ӝужыт Урал гурезьёс.Пӧсь чайлэсь мугорын шунытак луиз. Со куспын тылскем вылын пыжиськись шашлыклэн ческыт зыныз котыре лӧсъяськиз. Кӧт сюмамын. Сӥль юдэсъёс пыжиськыса вуо оло уг - син азьысь ышо ини.Палаткаос пуктылэмын, выламы кӧс дӥсь (ярам, воштӥськон дӥсь сьӧрам басьтӥ). Зор быдэс нунал кисьтэ ини, дырын-дырын вис карылыса. Тент улэ воргоронъёсмы пуконъёс тупатӥзы но, ваньмы котыр пуксим. Гитаралэн но арганлэн куаразы кыдёке чузъяське. Палаткаосын тросэн шунытгес но шулдыргес шуыса, отчы 2-3 кузя каръяським. Спальнике пырыны вуим гинэ, изён соку ик шобыртӥз. Палатка улысь лёгъёсты-изъёсты но, эсьмаса, ӧм шӧдылэ ни.Ӵукна воргоронъёс кофе дасяллям. Бутербродъёсын гусъяськыса, нош ик азьлань дыртӥм. Шур кузя трос шутэтскисьёс пумисько. Туристъёслы шуыса, ярдуръёсын юромо кӧлан интыос пуктэмын. Кинлэн палаткаосын иземез уг поты - татчы. Но ми пӧлын озьы вогъяськисьёсыз ӧй вал. Инмез ворсам сьӧд пилемъёсты улляны выримы кырӟаса, арганэн шудыса.Шур кузя озьы ик ӵем шедьыло гуртъёс. Но малы ке соос туж бездытэсь: юртъёс пурысесь, лазегесь. Асьмелэн ик гуртъёсмы шулдыресь: йӧспӧртэм лэсьтэм коркаос, яркыт буёло липетъёс...Шутэтсконмылэн берпу-метӥ нуналэз... Мылкыд 2-лы люкиське: шумпотоно, инкуазьын, эшъёс пӧлын шутэтскыны кылдӥз шуыса, эшшо одӥг уйлы ке но кыльысал на кадь, со вакытэ ик шуныт шобрет улэ выдысал, калык пӧлы потысал, компьютер но телефон борды пуксьысал. Татын ортчытэм берпуметӥ часъёсы тыршиськод тросгес адӟыны, шоканы, полысаны, быдэс улонлы со мед тырмоз кадь. Ми шудоесь!Ангелина Снигирёва Теги: дуннеын  